Lørdag eftermiddag blev en bilist, der kom kørende ad Aggersundvej påkørt bagfra af en anden bilist, da han holdt til side for at gøre plads til en ambulance. Ambulancen kom kørende i modsatte kørebane og havde udrykning på, hvorfor den opmærksomme bilist trak ind til siden og bremsede ned. Det eller ambulancen havde en bagvedkørende bilist tilsyneladende ikke set. I hvert fald kørte bilisten direkte op bagi den bil, der havde sat farten ned og var trukket ud til højre. Det oplyser vagtchefen hos Nordjyllands Politi, Karsten Højrup, som tilføjer, at ingen personer heldigvis kom til skade ved uheldet. De to implicerede biler fik dog nogle buler. Uheldet skete ved rundkørslen Aggersundvej og Vester Boulevard i Aars.

Opsummering:
En opmærksom bilist blev påkørt bagfra af en uopmærksom bilist på Aggersundvej.